එමෙන්ම කොළඹට සීමා වී තිබූ පිහිනුම් ක්‍රීඩා සංගම් රටපුරා ඇති කිරීම මගින් අතුරු කමිටු සභාපතිවරයා කෙරෙහි විශාල විශ්වාසයක් ගොඩනැගී ඇතැයිද එම ප්‍රකාශකයා පැවැසීය.මේ අතර නෙට්බෝල් අතුරු කමිටුවේ සභාපතිනී අජන්තා විජේසේකර මහත්මිය හා ලේකම් ට්‍රික්සි නානායක්කාර මහත්මිය ඉදිරියේ පැවැත්වෙන නිලවරණය සඳහා ඉදිරිපත් වනවාද යන්න තවම තීන්දුකර නැතැයි පැවැසූහ.නෙට්බෝල් අතුරු කමිටුව පත් කිරීමේදී පැවැරූ ප්‍රධානතම වගකීම වූයේ ආසියානු නෙට්බෝල් සූරතාව දිනා ගැනීමට අවශ්‍ය වාතාවරණය සැකසීම හෙයින් එම කාර්යය මනාව ඉටුකළ බව නෙට්බෝල් අතුරු කමිටු සභාපතිනිය සිහිපත් කළාය.බැඩ්මින්ටන් අතුරු කමිටුවේ සභාපති මහාචාර්ය රංජිත් සිල්වා මහතා පැවැසුවේ බැඩ්මින්ටන් පරිපාලනයේ සිදු වූ බොහෝ වැරැදි නිවැරදි කර ඇති බැවින් ඕනෑම අයෙකුට යහපත් ලෙස කටයුතු කිරීමට හැකියාව ඇති බවයි.“මා ලෝක බැඩ්මින්ටන් සම්මේලනයේ සාමාජිකයෙක් ලෙස වසර 4 ක් ඉදිරියට කටයුතු කරනවා.